ଭୁବନେଶ୍ବର, ଫେବ୍ରୁଆରି ୨୨ (ଲୋକାଲ ୱାୟାର): ଆମ ରାଜ୍ୟରେ ଥିବା ଅନେକ ପ୍ରାଚୀନ ମନ୍ଦିର ସହ ଆମର ବିଶ୍ବାସ ଓ ଆସ୍ଥା ଯେତେ ଜଡ଼ିତ, ତା ସହିତ ଆମ ସମାଜ ଓ ରାଜନୈତିକ ଇତିହାସ ମଧ୍ୟ ସେତିକି ଜଡ଼ିତ ଓ ଏସବୁ ମନ୍ଦିର ଆମ ଦେଶ ବା ରାଜ୍ୟରେ ସଂଘଟିତ ଅନେକ ଘଟଣା ଓ ଦୁର୍ଘଟଣାର ମୂକସାକ୍ଷୀ।
ଆମର ଏହି ପ୍ରାଚୀନ ମନ୍ଦିର ପରିସରଗୁଡ଼ିକରେ ଏଭଳି କିଛି ସ୍ଥାନ ରହିଛି, ଯାହା ସଂପର୍କରେ ଆମେ ବିଶେଷ ଜାଣୁନା ଆଉ ଏଭଳି ଏକ ସ୍ଥାନ ହେଉଛି ଲିଙ୍ଗରାଜ ମନ୍ଦିର ନିକଟରେ ଥିବା ଲର୍ଡ କର୍ଜନ ମଣ୍ଡପ।
ଇଂରେଜ ଶାସନ ସମୟରେ ଲର୍ଡ କର୍ଜନ ଭାରତର ବଡ଼ଲାଟ ବା ଭାଇସରାୟ ଥିଲେ, ଏହା ଆମେ ଆମେ ଜାଣୁ।
ସେହି ଲର୍ଡ କର୍ଜନ ଲିଙ୍ଗରାଜ ମନ୍ଦିରର ସୌନ୍ଦର୍ଯ୍ୟ ଓ କାରୁକାର୍ଯ୍ୟ ଦେଖିବାକୁ ଥରେ ଇଚ୍ଛା ପ୍ରକାଶ କରିଥିଲେ, ତେବେ ସେ ଅଣହିନ୍ଦୁ ହୋଇଥିବାରୁ ତାଙ୍କୁ ମନ୍ଦିର ଭିତରେ ପ୍ରବେଶ କରିବା ବାରଣ ଥିଲା।
ଏଥିପାଇଁ ଲିଙ୍ଗରାଜ ମନ୍ଦିର ନିକଟରେ ଏକ ସ୍ବତନ୍ତ୍ର ମଣ୍ଡପ ନିର୍ମାଣ କରାଯାଇଥିଲା, ଯେଉଁ ମଣ୍ଡପ ଉପରୁ ଲିଙ୍ଗରାଜ ମନ୍ଦିରର କାରୁକାର୍ଯ୍ୟ ସ୍ପଷ୍ଟ ଦେଖିହେବ।
ଏହି ମଣ୍ଡପ ଉପରେ ଚଢ଼ି ଲର୍ଡ କର୍ଜନ ଲିଙ୍ଗରାଜ ମନ୍ଦିରକୁ ଦେଖିଥିଲେ।
ଐତିହାସିକ ତଥା ଗବେଷକ ସ୍ବର୍ଗତ ସୁରସିଂହ ପଟ୍ଟନାୟକଙ୍କ "ଆମ ମଧୁସୂଦନ" ପୁସ୍ତକ ଅନୁସାରେ, ଓଡ଼ିଶାକୁ ସ୍ବତନ୍ତ୍ର ପ୍ରଦେଶ କରିବା ଲାଗି ତଥା ଥରେ ଓଡ଼ିଶା ଆସି ଏଠାକାର ପରିସ୍ଥିତି ଦେଖିଯିବାପାଇଁ ୧୯୦୦ ମସିହାରେ ଉତ୍କଳଗୌରବ ମଧୁସୂଦନ ଦାସ ଲର୍ଡ କର୍ଜନଙ୍କୁ ଭେଟି ଅନୁରୋଧ କରିଥିଲେ।
ଏହି ଅନୁରୋଧ କ୍ରମେ ସେହି ବର୍ଷ ଡିସେମ୍ବରରେ ଲର୍ଡ କର୍ଜନ୍ ଓଡ଼ିଶା ଆସିଥିଲେ।
୧୯୦୦ ମସିହା ଡିସେମ୍ୱର ୧୩ରେ କର୍ଜନ୍ ରେଳଯୋଗେ ସେତେବେଳର ମାନ୍ଦ୍ରାଜରୁ ଆସି ଡିସେମ୍ବର ୧୪ରେ ରାଜମହେନ୍ଦ୍ରୀଠାରେ ଗୋଦାବରୀ ନଦୀ ଉପରେ ଏକ ପୋଲର ଉଦଘାଟନ କରିଥିଲେ।
ସେଠାରୁ ଡିସେମ୍ବର ୧୫ରେ ସେ ଚିଲିକା ନିକଟ ରମ୍ଭା ପ୍ରାସାଦ ପରିଦର୍ଶନ କରିବା ପରେ ୧୬ ତାରିଖ ମଧ୍ୟାହ୍ନରେ ପୁରୀରେ ପହଞ୍ଚିଥିଲେ ।
ସେତେବେଳେ ସେ ପୁରୀରୁ ଭୁବନେଶ୍ବର ଆସି ସ୍ଥାନୀୟ କମିଶନର ମୁଖ୍ୟ ଓ କଲେକ୍ଟରଙ୍କ ସହ ଘୋଡ଼ାଗାଡ଼ିରେ ଲିଙ୍ଗରାଜ ମନ୍ଦିର ଯାଇଥିଲେ।
ବଡ଼ଲାଟ କର୍ଜନଙ୍କ ଲିଙ୍ଗରାଜ ମନ୍ଦିର ପରିଦର୍ଶନ ସଂପର୍କରେ ୨୨ ଡିସେମ୍ବର ୧୯୦୦ରେ ଉତ୍କଳ ଦୀପିକାରେ ଏକ ଖବର ପ୍ରକାଶିତ ହୋଇଥିଲା, ଯେଉଁଥିରେ କୁହାଯାଇଥିଲା, "ଲାଟ ମହୋଦୟ ସନ୍ତୋଷ ପ୍ରକାଶ କରି ପ୍ରାଚୀରସଂଲଗ୍ନ ପ୍ରାସାଦୋପରି ଆରୋହଣପୂର୍ବକ ପ୍ରାୟ ଅଧଘଣ୍ଟା ପର୍ଯ୍ୟନ୍ତ ମନ୍ଦିରର କାର୍ଯ୍ୟ ଅବଲୋକନ କରି ପରେ ସିଂହଦ୍ୱାର ଓ ବିନ୍ଦୁସାଗର ପରିଦର୍ଶନ କରିବାକୁ ଗମନ କଲେ ।
ଲର୍ଡ କର୍ଜନ ଯେଉଁ ମଣ୍ଡପରୁ ପ୍ରଭୁ ଲିଙ୍ଗରାଜ ମନ୍ଦିରକୁ ଦେଖିଥିଲେ, ସେହି ମଣ୍ଡପ ଏବେ ମଧ୍ୟ ରହିଛି, ଯାହା କର୍ଜନ ମଣ୍ଡପ ଭାବେ ଜଣାଶୁଣା।
ଭୁବନେଶ୍ବରକୁ ଆସୁଥିବା ହଜାର ହଜାର ଅଣହିନ୍ଦୁ ପର୍ଯ୍ୟଟକ ଏବେ ବି ଏହି ମଣ୍ଡପକୁ ଚଢ଼ି ଲିଙ୍ଗରାଜ ମନ୍ଦିରର ସୌନ୍ଦର୍ଯ୍ୟ ଉପଭୋଗ କରନ୍ତି।
ଏହି ମଣ୍ଡପ ଉପରୁ ଲିଙ୍ଗରାଜ ମନ୍ଦିରର ଫଟୋଚିତ୍ର ବେଶ ଭଲ ନେଇହୁଏ ବୋଲି ଏହା ଦେଶୀ ବିଦେଶୀ ଫଟୋଗ୍ରାଫରମାନଙ୍କ ପାଇଁ ମଧ୍ୟ ଆକର୍ଷଣର କେନ୍ଦ୍ର ହୋଇ ରହିଛି।
(ଫଟୋ- ଦୀପକ କୁମାର ନାୟକ)
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
